ประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาต และเงื่อนไขว่าด้วยการซื้อใบยาแห้งและการทำบัญชีของผู้บ่มใบยาอิสระที่มีโรงบ่มใบยาตั้งอยู่ในเขตเพาะปลูกของสถานีบ่มใบยาโรงงานยาสูบ อาศัยอำนาจตามความในมาตรา ๒๕ วรรคสอง แห่งพระราชบัญญัติยาสูบพ.ศ.๒๕๐๙ อธิบดีกรมสรรพสามิต กำหนดหลักเกณฑ์และวิธีการไว้ ดังต่อไปนี้ข้อ ๑ให้ผู้บ่มใบยาอิสระที่มีโรงบ่มใบยาตั้งอยู่ในเขตเพาะปลูกของสถานีบ่มใบยาโรงงานยาสูบซึ่งจะทำการซื้อใบยาแห้งจากผู้บ่มใบยาหรือชาวไร่บ่มเอง ที่มีโรงบ่มใบยาสังกัดสถานีบ่มใบยาของตนยื่นคำขอต่อสรรพสามิตจังหวัดท้องที่ที่จะทำการซื้อใบยาแห้ง พร้อมด้วยหลักฐาน ดังต่อไปนี้(๑) คำขออนุญาตซื้อใบยาแห้ง (แบบ ย.ส. ๑๑๑/๑)(๒) บัญชีรายชื่อผู้บ่มใบยาหรือชาวไร่บ่มเองที่มีโรงบ่มใบยาสังกัดสถานีบ่มใบยาของตน และปริมาณใบยาแห้งที่จะรับซื้อจากผู้บ่มใบยาหรือชาวไร่บ่มเองที่มีโรงบ่มใบยาสังกัดสถานีบ่มใบยาของตน (แบบ ย.ส. ๓๑๑/๑) (๓) นังสือสัญญาจะซื้อจะขายใบยาแห้งพันธุ์ยาสูบเวอร์จิเนียกับผู้บ่มใบยาหรือชาวไร่บ่มเอง ที่มีโรงบ่มใบยาสังกัดสถานีบ่มใบยาของตน (แบบย.ส. ๓๑๒/๒) ตามบัญชีรายชื่อ (๒)ข้อ ๒การยื่นคำขออนุญาตและหลักฐานต่าง ๆ ตามข้อ ๑ ให้ยื่นภายในวันที่ ๑ กรกฎาคมของปีที่ทำการเพาะปลูกข้อ ๓ให้สรรพสามิตจังหวัดท้องที่ พิจารณาคำขอและเอกสารตามข้อ ๑ และให้ส่งแบบคำขออนุญาตซื้อใบยาแห้ง(แบบ ย.ส. ๑๑๑/๑) พร้อมทั้งเสนอความเห็นให้สรรพสามิตเขตร่วมพิจารณา แล้วแจ้งผลให้กรมสรรพสามิตทราบภายใน๒๐ วัน นับแต่วันที่จังหวัดได้รับการยื่นคำขอตามข้อ ๑ข้อ ๔เมื่อกรมสรรพสามิต พิจารณาเห็นสมควรอนุญาต ให้จังหวัดแจ้งเป็นหนังสือให้ผู้ขออนุญาตมาจัดทำหนังสือสัญญาการรับซื้อใบยาแห้งพันธุ์เวอร์จิเนีย (แบบ ย.ส. ๓๑๘/๑) พร้อมทั้งวางเงินสดหรือจัดให้มีสัญญาค้ำประกันของธนาคาร(แบบ ย.ส. ๓๑๙/๑) เพื่อเป็นการค้ำประกันการปฏิบัติตามสัญญาต่อเจ้าพนักงาน ภายใน ๒๐วัน นับแต่วันที่ได้รับหนังสือแจ้งให้ทราบเว้นแต่อธิบดีกรมสรรพสามิตจะสั่งเป็นอย่างอื่น จำนวนเงินที่ใช้ค้ำประกันตามวรรคแรกให้คิดในอัตรากิโลกรัมละ ๒ บาท ของปริมาณใบยาแห้งที่จะรับซื้อตามข้อ ๑ (๒)แต่ต้องไม่น้อยกว่า ๓๐๐,๐๐๐ บาทข้อ ๕เมื่อผู้ขออนุญาตได้ดำเนินการตามข้อ ๔ เสร็จเรียบร้อยแล้ว ให้สรรพสามิตจังหวัดท้องที่รายงานให้กรมสรรพสามิตทราบเพื่อจะได้ออกใบอนุญาตให้ซื้อใบยาแห้ง (แบบ ย.ส. ๒๑๑) ในท้องที่นั้นต่อไปข้อ ๖ผู้ได้รับใบอนุญาตให้ซื้อใบยาแห้ง ต้องปฏิบัติตามเงื่อนไข ดังต่อไปนี้(๑)ต้องไม่ทำให้เกิดเสียชื่อเสียงแก่การค้าใบยาแห้งด้วยประการใด ๆ(๒) ต้องดำเนินกิจการค้าใบยาแห้งให้ได้ผลดี(๓) ต้องทำบัญชีรายละเอียดการซื้อใบยาแห้งประจำวัน (แบบย.ส. ๓๒๑/๑) สำหรับเจ้าพนักงานตรวจสอบ(๔) ต้องทำงบเดือนใบยาแห้งพันธุ์ยาสูบเวอร์จิเนียของผู้บ่มใบยาอิสระที่มีโรงบ่มใบยาตั้งอยู่ในเขตเพาะปลูกของสถานีบ่มใบยาของโรงงานยาสูบ(แบบ ย.ส. ๔๑๑/๒) สำหรับผู้ได้รับใบอนุญาตเก็บไว้ ๑ ฉบับ ส่งเจ้าพนักงาน ๒ ฉบับภายในวันที่ ๗ ของเดือนถัดไป(๕) ห้ามมิให้ผู้ได้รับใบอนุญาตให้ซื้อใบยาแห้งรับซื้อใบยาในสถานที่อื่น เว้นแต่ภายในสถานที่ที่เจ้าพนักงานอนุญาตสถานที่รับซื้อใบยาแห้งต้องมีลักษณะเป็นโรงเรือนมั่นคงถาวรมีบริเวณกว้างพอที่จะทำการรับซื้อใบยาแห้ง และเป็นที่ทำการของผู้ทีหน้าที่ทำบัญชีใบยาแห้งต้องมีแผ่นป้ายที่ชัดเจนแสดงชั้นใบยา ลักษณะของใบยาแต่ละชั้น และราคาใบยาแต่ละชั้นติดตั้งไว้ในที่เห็นได้ชัดโดยทั่วไปผู้ได้รับอนุญาตให้ซื้อใบยาแห้ง จะซื้อใบยาแห้งได้เฉพาะภายในกำหนดระยะเวลาที่เจ้าพนักงานประกาศให้ใช้ปฏิบัติในฤดูการผลิตนั้นๆ (๖) ผู้ได้รับอนุญาตให้ซื้อใบยาแห้งที่มีข้อผูกพันเป็นหนังสือกับกรมสรรพสามิตให้เป็นผู้ทำการส่งเสริมการเพาะปลูกต้นยาสูบ และรับซื้อใบยาแห้งพันธุ์ยาสูบเวอร์จิเนียต้องรับซื้อใบยาแห้งจากผู้บ่มใบยาหรือชาวไร่บ่มเองที่มีโรงบ่มใบยาสังกัดสถานีบ่มใบยาของตน โดยให้เป็นไปตามข้อผูกพันที่มีต่อกรมสรรพสามิต(๗) ผู้ได้รับใบอนุญาตให้ซื้อใบยาแห้งผู้ใดไม่สามารถรับซื้อใบยาแห้งได้ด้วยตนเอง จะให้ผู้อื่นรับซื้อแทนต้องมีหนังสือมอบอำนาจไว้เป็นหลักฐาน และแจ้งให้เจ้าพนักงานทราบ(๘) ในการซื้อใบยาแห้งผู้ได้รับอนุญาตต้องซื้อจากผู้บ่มใบยาหรือชาวไร่บ่มเอง ที่มีโรงบ่มใบยาสังกัดสถานีบ่มใบยาของตนตามบัญชีรายชื่อและปริมาณใบยาแห้งที่กำหนดไว้ตามข้อ ๑ (๒) และ (๓)โดยต้องซื้อให้ได้ตามสัดส่วนของปริมาณใบยาในแต่ละเดือน ตามประกาศกำหนดระยะเวลาการรับซื้อใบยาแห้งเป็นอย่างต่ำราคาการซื้อใบยาแห้งให้เป็นไปตามที่กรมสรรพสามิตประกาศกำหนด(๙) ต้องใช้เครื่องชั่งที่ถูกต้องตามกฎหมายในการซื้อขายและต้องดูแลให้เครื่องชั่งเที่ยงตรงอยู่ตลอดเวลาเครื่องชั่งที่ใช้ต้องเป็นแบบที่มีหน้าปัดเป็นวงกลม มีเลขบอกน้ำหนัก และมีเข็มชี้เลขน้ำหนักที่เห็นได้ชัดเจน(๑๐) ต้องชำระค่าใบยาแห้งที่ตนรับซื้อให้เสร็จในวันนั้น(๑๑) ต้องมีหรือจัดให้ตัวแทนมีสำนักงานและพนักงานประจำในเวลาทำการและต้องให้ความร่วมมือและอำนวยความสะดวกแก่เจ้าพนักงานซึ่งปฏิบัติการตามหน้าที่ข้อ ๗ในปีที่ประกาศฉบับนี้ใช้บังคับ ถ้าผู้ขออนุญาตรับซื้อใบยาแห้งรายใด ไม่สามารถยื่นเอกสารหรือหลักฐานต่างๆ ที่กำหนดไว้ในข้อ ๑ ได้ทันตามกำหนดเวลา ให้ผู้ขออนุญาตรายนั้นยื่นเอกสารดังกล่าวได้ภายใน ๓๐ วัน นับแต่วันที่ประกาศนี้ใช้บังคับข้อ ๘[๑]ประกาศนี้ให้ใช้บังคับตั้งแต่วันประกาศในราชการกิจจานุเบกษา เป็นต้นไปประกาศ ณ วันที่ ๑๗ ธันวาคม ๒๕๓๓วิโรจน์เลาหะพันธุ์อธิบดีกรมสรรพสามิตเพ็ญพร/พิมพ์/แก้ไข๑๘ กันยายน๒๕๔๕ศิรวัชร์/ปรับปรุง๒๔ มกราคม๒๕๖๒[๑] ราชกิจจานุเบกษาเล่ม ๑๐๗/ตอนที่ ๒๕๕/หน้า ๑๐๙๑๕/๒๕ ธันวาคม ๒๕๓๓